google/wiki40b huggingface dataset:
Peter Karvaš

Životopis

Narodil sa v rodine lekára Ferdinanda Karvaša a akademickej maliarky Karoly Skuteckej-Karvašovej. Jeho rodičia boli popravení nacistami vo vápenke v Nemeckej začiatkom januára 1945.
Vzdelanie získaval v Banskej Bystrici (gymnázium, 1930 – 1938), neskôr začal študovať v Prahe na ČVUT a súčasne na umeleckopriemyselnej škole (1938 – 1939), ale štúdium dokončil na Filozofickej fakulte Univerzity Komenského (vtedy s názvom Slovenská univerzita) v Bratislave (1945 – 1947).
Pracovať začal už v roku 1939 a vystriedal viacero zamestnaní – od práce v stavebnej firme až po prácu v Neografii v Martine. Počas 2. svetovej vojny bol rasovo prenasledovaný a internovaný v pracovnom tábore, počas Slovenského národného povstania pracoval v Slobodnom slovenskom vysielači a publikoval v povstaleckej tlači.
Po skončení vojny 1945 – 1948 dramaturg Československého rozhlasu, lektor a dramaturg Novej scény a SND v Bratislave, 1949 – 1950 kultúrny atašé na československej ambasáde v Bukurešti, neskôr pracoval na Povereníctve školstva (prednosta divadelného oddelenia), bol redaktorom Kultúrneho života a tiež tajomníkom Zväzu slovenských spisovateľov. Kvôli svojmu odmietavému postoju k okupácii Česko-Slovenska v roku 1968 mal zakázané publikovať až do roku 1990. V rokoch 1968 – 1974 bol docentom divadelnej vedy, po roku 1974 vedeckým pracovníkom Výskumného ústavu kultúry v Bratislave, od roku 1980 na dôchodku.
K jeho životu sa vracia aj dokumentárny film nakrútený v roku 2002 (Slovenská televízia, cyklus Osobnosti náboženského života, scenár Slavomíra Očenášová – Štrbová, réžia Fedor Bartko).

Tvorba

Jeden z najvýznamnejších a plodných slov. prozaikov a dramatikov 20. storočia, venoval sa aj divadelnej vede a publicistike, v období normalizácie perzekvovaný a diskriminovaný.
Literárne činný bol od roku 1937, kedy začal publikovať svoje prvé diela v Studentskom časopise a vo Svojeti a Mladej kultúre. Najmä počas vojny publikoval pod viacerými pseudonymami, prvá kniha mu vyšla až po skončení vojny (súbor reportáží a čŕt Most, 1945). Autor realisticky koncipovaných psychologických noviel, historicko-sociálnych románov, napísal zbierky cestopisných reportáží a čŕt, kritický pohľad na súvekú socialistickú spoločnosť rezonoval v humoristicko-satirických súboroch poviedok. V úsmevnom tóne sa niesli i zbierky humoresiek, ako aj autobiograficky ladená kniha detských zážitkov. Po nútenej literárnej odmlke sa predstavil povstaleckým románom a morálku povstaleckej generácie analyzoval v autobiografickej novele, vrátil sa aj k satirickému žánru v krátkych prózach a v záverečnom tvorivom období nadviazal na humoristicko-satirické prózy. Ťažisko jeho tvorivých aktivít bolo v dramatickej spisbe, plodný autor rozhlasových a divadelných hier. Podnetné práce vydal aj v oblasti divadelnej vedy a teórie. Dramaturgicky, režijne a scenáristicky spolupracoval najmä s televíziou, ktorá uviedla viaceré jeho hry, inscenácie a filmy. Jeho prózy a drámy vyšli v početných prekladoch. V teatrologických dielach vychádzal zo štrukturalizmu.
Montagny-Sainte-Félicité

Poloha

Obec má rozlohu 5,67 km². Najvyšší bod je položený 124 m n. m. a najnižší bod 100 m n. m.

Obyvateľstvo

Počet obyvateľov obce je 399 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chlorid titánatý

Štruktúra

Chlorid titánatý kryštalizuje vo vrstevnatej štruktúre rovnako ako jodid kademnatý.
Viktoriánska éra

Viktoriánska éra Spojeného kráľovstva je obdobie vlády kráľovnej Viktórie trvajúce od júna 1837 po jej smrť dňa 22. januára 1901. Jej vláda bola pre Britov obdobím dlhého blahobytu. Zisky získané zo zámorských oblastí Britského impéria ako aj priemyselných vylepšení v krajine umožnili rozvoj vzdelanej strednej triedy. Niektorí učenci udávajú začiatok tohto obdobia v roku 1832, kedy bol prijatý zákon o reforme volebného práva.
Tejto ére predchádzalo gregoriánske obdobie a nasledovalo po nej eduardovské obdobie. Druhá polovica viktoriánskej éry sa približne prelínala s prvým obdobím „Belle Époque“ v kontinentálnej Európe a s americkým „Zlatým vekom“.
Toto obdobie je často charakterizované ako dlhé obdobie mieru, známe ako Pax Britannica a ako ekonomická, koloniálna a priemyselná konsolidácia, dočasne narušená Krymskou vojnou. Napriek tomu bola Británia vo vojnovom stave každý rok počas tohto obdobia. Ku koncu 19. storočia viedla politika Nového Imperializmu ku koloniálnym konfliktom a vyústila do Anglo-Zanzibarskej vojny a Boerskej vojny. 
Počet obyvateľov Anglicka sa takmer zdvojnásobil zo 16,8 milióna obyvateľov v roku 1851 na 30,5 milióna obyvateľov v roku 1901. Obyvateľstvo Írska sa rapídne znížilo, z 8,2 milióna obyvateľov v roku 1841 na 4,5 milióna obyvateľov v roku 1901. V rovnakom čase približne 15 miliónov obyvateľov odišlo zo Spojeného kráľovstva a usadilo sa väčšinou v Spojených štátoch, Kanade a Austrálii.
Na začiatku tohto obdobia Dolnú snemovňu viedli dve strany, Whigovci a Toryovci. Od päťdesiatych rokov 19. storočia sú Whigovci liberálmi a Toryovci konzervatívcami. Tieto strany boli vedené množstvom prominentných štátnikov: Lord Melbourne, Sir Robert Peel, Lord Derby, Lord Palmerston, William Ewart Gladstone, Benjamin Disraeli a Lord Salisbury. Nevyriešené problémy ohľadne 'Irish Home Rule' (Návrh zákona o samospráve) hrali veľkú rolu v politike viktoriánskeho obdobia, najmä kvôli odhodlaniu Gladstona získať politické urovnanie. Takéto udalosti by eventuálne viedli k Veľkonočnému povstaniu v roku 1916 a hrali veľkú rolu v páde impéria.
Kráľovná Viktória je druhou najdlhšie vládnucou britskou panovníčkou v histórii. Prvou je Alžbeta II.

Kultúra

V tomto období nastal návrat gotickej architektúry- neogotické obdobie, čo viedlo k súboju štýlov medzi gotickými a klasickými ideálmi. 
V polovici 19. storočia sa konala prvá svetová výstava, Veľká výstava (1851), ktorá predviedla najväčšie inovácie tohto storočia. Jej stredom bol Crystal Palace (Krištáľový palác), konštrukcia zo skla a železa. Vznik fotografie, prezentovaný na Veľkej výstave, viedol k významným zmenám vo viktoriánskom umení - kráľovná Viktória bola prvým britským panovníkom, ktorý sa nechal odfotografovať.
Beaufort (Nord)

Poloha

Obec má rozlohu 12,76 km². Najvyšší bod je položený 207 m n. m. a najnižší bod 154 m n. m.

Obyvateľstvo

Počet obyvateľov obce je 963 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ousmane Dembélé

Klubová kariéra

S futbalom začal v roku 2004 tíme ALM Évreux, v roku 2009 prestúpil do klubu Évreux FC. Jeho v 13-tich rokoch ho získal klub Stade Rennais.

Stade Rennais FC

Debutoval v drese rezervného tímu Stade Rennais 6. septembra 2014, keď striedal Zana Alléeho. Svoj prvý gól dal 9. novembra 2014 proti Stade Lavallois. V prvej sezóne dosiahol 13 gólov v 18 zápasoch.

Borussia Dortmund

V lete 2016 prestúpil do nemeckého klubu Borussia Dortmund, kde podpísal päťročnú zmluvu. Debutoval v zápase proti Bayernu v ktorom Dortmund prehral 0-2. Svoj prvý gól zaznamenal 20. septembra 2016 v zápase Bundesligy proti VfL Wolfsburgu, ktorý Dortmund vyhral 5-1. Dňa 22. novembra 2016 zaznamenal svoj prvý gól v Lige majstrov, keď nemecký klub porazil Legiu Varšavu 8-4 v skupine. V letnom prestupovom období roku 2017 sa oň zaujímal katalánsky klub FC Barcelona, ktorý prišiel o svojho ofenzívneho hráča Neymara.

FC Barcelona

V auguste 2017 prestúpil za 105 miliónov eur (+ bonusy) do katalánskeho klubu FC Barcelona pôsobiaceho vo španielskej Primera División a stal sa tak druhým najdrahším hráčom histórie po Neymarovi, ktorý v lete odišiel za 222 miliónov eur z Barcelony do Paris Saint-Germain FC. Teraz nosí na drese číslo 11 po Neymarovi. 
 Za Barcelonu debutoval 9. septembra keď v 68. minúte nahradil Gerarda Deulofea v zápase v ktorom Barcelona vyhrala 5-0 nad RCD Espanyol Espanyol na Camp Nou a prihral na gól Suárezovi. Vo svojom prvom štarte v  základnej zostave o osem dní neskôr v Getafe CF si zranil Achillovu šľachu a bol odpísaný na štyri mesiace. 9. mája skóroval dvakrát v zápase proti Villarealu v ktorom Barca vyhrala  5-1.

Reprezentačná kariéra

Nastupoval za francúzske mládežnícke reprezentácie U17, U18, U19 a U21.
V A-mužstve Francúzska debutoval 1. septembra 2016 v priateľskom zápase v Bari proti reprezentácii Talianska (výhra 3:1).
Dňa 17. mája 2018 bol zaradený do 23-členného tímu na majstrovstvá sveta 2018 v Rusku.
Frénois (Côte-d’Or)

Poloha

Obec má rozlohu 21,96 km². Najvyšší bod je položený 527 m n. m. a najnižší bod 322 m n. m.

Obyvateľstvo

Počet obyvateľov obce je 94 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marcalský obvod

Marcalský obvod (maď. Marcali kistérség) je bývalá administratívna jednotka v Maďarsku v Šomodskej župe. Jeho sídlom bolo mesto Marcali.
Kresťansko-sociálna únia Bavorska

Dejiny

Strana Kresťansko-sociálna únia Bavorska bola založená v roku 1945 a jej zakladateľom a najvýznamnejším politikom bol Franz Josef Strauß. Strana Kresťansko-sociálna únia Bavorska nadvädzuje na tradície Bavorskej ľudovej strany z obdobia Weimarskej republiky.
Po celú dobu svojej existencie strana Kresťansko-sociálna únia Bavorska dominuje bavorskej krajinskej politickej scéne s veľkou prevahou nad svojim najvážnejším konkurentom, ktorým je SPD. Od roku 1962 vládne v Bavorsku nepretržite a s absolútnou väčšinou kresiel v parlamente, v niekoľkých voľbách podiel hlasov pre CSU presiahol 60 %, vo voľbách v roku 2003 dokonca dosiahla dvojtretinovú väčšinu mandátov, čo nedosiahla žiadna iná strana v žiadnej spolkovej krajine.
Stranu Kresťansko-sociálna únia Bavorska vedie v súčasnej dobe Horst Seehofer. Seehofer nahradil Erwina Hubera, ktorý bol do kresla predsedu zvolený v auguste roku 2007, ale rezignoval po historicky najhoršom výsledku v krajinských voľbách na jeseň 2008. Edmund Stoiber, ktorý predsedal strane v rokoch 1999-2007 a v roku 2002 neúspešne kandidoval na post nemeckého spolkového kancelára. Chýbalo mu 6 000 hlasov, a dnes (2014) je čestným predsedom Kresťansko-sociálnej únie Bavorska.
Věra Galatíková

Životopis

Vyštudovala Janáčkovu akadémiu múzických umení, potom pôsobila vo Východočeskom divadle v Pardubiciach, Činohernom klube, Divadle S. K. Neumanna a Mestských divadlách pražských. Od roku 1993 bola členkou činohry Národného divadla. V roku 1994 získala divadelnú Cenu Thálie.
Úspešne sa presadzovala aj v dabingu, nadabovala napr. francúzsku herečku Annie Girardotovú. V roku 1988 bola vymenovaná za zaslúžilú umelkyňu a za celoživotné majstrovstvo v dabingu dostala v roku 2000 Cenu Františka Filipovského.
Ako silná fajčiarka bojovala posledných päť rokov života s nádorovým pľúcnym ochorením, ktorému nakoniec v decembri 2007 podľahla vo veku 69 rokov. Ešte predtým sa však angažovala v protifajčiarskej kampani.
Marignac-Lasclares

Poloha

Obec má rozlohu 10,01 km². Najvyšší bod je položený 310 m n. m. a najnižší bod 231 m n. m.

Obyvateľstvo

Počet obyvateľov obce je 422 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Panerotizmus

Panerotizmus (z gr. pan- – všetko + erotizmus) je názor, zdôrazňujúci vo všetkom dominanciu erotiky. Uplatňuje sa napr. v literárnej tvorbe.
Hrubý štít

Názov

Volá sa podľa rozložitej formy. Hrubý štít nazývali Poliaci Grubym, Grubym Wierchom alebo Grubym Miedzianym Wierchom.

Tatranská panoráma z vrcholu

Zľava Miedziane, Belianske Tatry, trojuholníkový Kolový štít, dvojvrchol Ľadového a Malého Ľadového štítu, skupinka Lomnického štítu, Javorový štít, Svišťový štít, Divá veža, rozoklaný hrebeň Východná Vysoká – Bradavica. Pred ním sa v popredí presadia Malé Rysy, Rysy a Vysoká, potom celkom vpredu Veľký Mengusovský štít a Čubrina, za Piargovým hrebeňom rozložitý Kôprovský štít, za ním kúsok Štrbského štítu a časť hrebeňa Solísk, od Hrubého vrchu dlhý zubatý hrebeň Hrubô za ktorým vyčnieva kúsok Kriváňa. Za zelenými Liptovskými Kopami Západné Tatry, celkom vpravo Valentková a Svinica nad plesom Zadni Staw.
Renauvoid

Poloha

Obec má rozlohu 9,36 km². Najvyšší bod je položený 478 m n. m. a najnižší bod 369 m n. m.

Obyvateľstvo

Počet obyvateľov obce je 119 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marcq (Yvelines)

Poloha

Obec má rozlohu 4,72 km². Najvyšší bod je položený 172 m n. m. a najnižší bod 117 m n. m.

Obyvateľstvo

Počet obyvateľov obce je 711 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pompont

Poloha

Obec má rozlohu 27,4 km². Najvyšší bod je položený 334 m n. m. a najnižší bod 110 m n. m.

Obyvateľstvo

Počet obyvateľov obce je 435 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Instituto Nacional de Bellas Artes y Literatura

Instituto Nacional de Bellas Artes y Literatura (skratka INBAL, doslova: Národný inštitút krásnych umení a literatúry) je národný mexický inštitút krásnych umení a literatúry so sídlom v hlavnom mesta Mexika, v Mexiko. Bol založený 31. decembra 1946. Je rovnako nazývaný aj Instituto Nacional de Bellas Artes (INBA, doslova: Národný inštitút krásnych umení). Vytvorenie inštitútu navrhol 23. novembra 1946 prezident Mexika Miguel Alemán, prvým riaditeľom bol Carlos Chávez.
Inštitút zahŕňa mnoho oddelení, umelecké súbory, tri národné strediská pre zhromažďovanie literárneho fondu, 29 škôl a ďalšie inštitúcie. Poskytuje vzdelávanie od základnej školy až po postgraduálne štúdium.
Vieux-Pont

Poloha

Obec má rozlohu 9,67 km². Najvyšší bod je položený 228 m n. m. a najnižší bod 169 m n. m.

Obyvateľstvo

Počet obyvateľov obce je 207 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Quai de Conti

Quai de Conti je nábrežie v Paríži. Nachádza sa v 6. obvode.

Poloha

Nábrežie leží na ľavom brehu rieky Seiny čiastočne oproti západnému cípu ostrova Cité a východnému koncu Louvru medzi mostami Pont Neuf a Pont des Arts. Začína na križovatke ulice Rue Dauphine, kde nadväzuje na Quai des Grands-Augustins, a končí na námestí Place de l'Institut, odkiaľ pokračuje Quai Malaquais.

Dejiny

Nábrežie bolo založené v roku 1313 spoločne s Quai des Grands-Augustins ako najstaršie nábrežie v Paríži. Zastavané bolo v rokoch 1655 – 1662, v rokoch 1851 – 1853 bolo renovované. Pôvodný názov bol Quai de Nesle podľa paláca Hôtel de Nesle, ktorý tu stál, neskôr sa jeho názvy menili na Quai Guénégaud a Quai Conti (podľa paláca Hôtel de Conti, ktorého hlavný vstup viedol na nábrežie). V roku 1781 bolo nábrežie premenované Quai de la Monnaie podľa Parížskej mincovne a v roku 1792 na Quai de l'Unité. Časť západne od Francúzskeho inštitútu sa tiež nazývala Quai des Quatre-Nations (nábrežie Štyroch národov). Quai de Conti získalo opäť svoj názov v roku 1814.
Slovenská florbalová extraliga mužov 2007/08

Systém súťaže

Po základnej časti, v ktorej hral každý s každým jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 2 víťazné zápasy, v ktorých prvé zápasy sa odohrali na ihrisku lepšie umiestneného tímu. Play-off o 3. miesto sa nehralo, o bronzových medailách rozhodlo lepšie umiestnenie porazených semifinalistov v základnej časti. Posledné družstvo po základnej časti vypadlo priamo do 2. ligy, predposledné odohralo baráž s druhým tímom 2. ligy.
Andouillé-Neuville

Poloha

Obec má rozlohu 12,61 km². Najvyšší bod je položený 111 m n. m. a najnižší bod 52 m n. m.

Obyvateľstvo

Počet obyvateľov obce je 772 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kenneth Grant

Okultné pozadie

Grantové okultné zážitky začali v roku 1939 počas druhej svetovej vojny. Tvrdil, že mal prvé spojenie s „mimoľudskou bytosťou“ S’lba. V roku 1943 nasledovalo prijatie Kroniky Kralnie.
V roku 1944, keď mal 20 rokov, stretol anglického okultistu Aleistera Crowleyho, ktorý ho začal vo svojich 69 rokoch učiť. Počas krátkych troch rokov mu Crowley sprístupnil všetky svoje materiály, z ktorých niektoré neskôr vydal. Granta ovplyvnila aj okultná práca ďalšieho Angličana Austina Osmana Spareho.

Smrť

Kenneth Grant zomrel podľa oficiálnej správy po chorobe 15. januára 2011.
Svietivosť (fyzika)

Svietivosť je základná fotometrická veličina. Vyjadruje množstvo svetelného toku vyslaného zdrojom do jednotkového priestorového uhla.
Označenie: I
Jednotkou je kandela (cd).
Elbrus

Výstup

V roku 1976 bola daná do užívania kabínová lanovka, ktorá končí vo výške 3 400 m. Odtiaľ premáva jednosedačková lanovka do výšky asi 3 600 m. Odtiaľ na vrchol vedie široká cesta po ktorej premávajú ratraky. Do výšky 4 700 metrov (Pastuchove skaly) je možné zaplatiť si ratrak.
Ďalším významným bodom je stanica Priut vo výške 4 100, oproti ktorej sú tzv. Skaly spasatelie, kde majú ubytovňu záchranári. Z Pastuchových skál sa ide do výšky 5 000 m strmým svahom. V tejto výške sa cesta stáča doľava a stupajúcim traverzom sa ide až do sedla, ktoré je vo výške 5 300 m, kde je možné rozhodnúť sa pre výstup na vyšší, alebo nižšší z vrcholov Elbrusu. Za pekného počasia vystúpi na vrchol denne niekedy až 200 ľudí. Samotný výstup nie je technicky náročný, ale hora si každoročne vyžiada 15 až 30 obetí, nakoľko horolezci bývajú často veľmi slabo vybavení a správajú sa nedisciplinovane.
Saint-Germain-de-la-Rivière

Poloha

Obec má rozlohu 4,28 km². Najvyšší bod je položený 80 m n. m. a najnižší bod 1 m n. m.

Obyvateľstvo

Počet obyvateľov obce je 350 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martial (Ardèche)

Poloha

Saint-Martial má rozlohu 36,18 km². Najvyšší bod je položený 1 528 m n. m. a najnižší bod 679 m n. m.

Obyvateľstvo

Saint-Martial má 248 obyvateľov (2009).
Graf vývoja obyvateľstva:
Zdroje: INSEE
Tatra 815

Pohonná jednotka

Pohonná jednotka Tatry je tvorená vzduchom chladenými desať alebo dvanásť valcovými naftovými motormi so zdvihovým objemom 15,8 l  resp. 19,0 l s valcami uloženými do V 
a priamym vstrekom paliva. Pohon jedného sacieho a jedného výfukového ventilu na valec zaisťuje vačkový hriadeľ s rozvodom OHV. Vzduchové chladenie ventilátorom je pre automobily Tatra rovnako charakteristické ako koncepcia chrbticového rámu. Vzduchové chladenie má výhodu v jednoduchšej konštrukcii motora, kedy sa nepoužíva rozvod chladiacej kvapaliny, vodného čerpadla a chladiča, a tým odpadajú aj problémy s prípadnou netesnosťou systému a zjednodušuje sa údržba. Nevýhodou je naopak vyššia hlučnosť, veľkosť motora a veľký výkon potrebný na chod ventilátorov.
Tatra využíva i vodou chladené motory Cummins a Deutz s výkonmi 260 – 440 kW (350 – 590 koní) a najvýkonnejší MTU s objemom 21 930 cm³ a výkonom 610 kW (820 koní).

Prevodovka

Hnací točivý moment motora sa prenáša na hnacie hriadele jednotlivých kolies pomocou prevodovky. Hlavná prevodovka má päť rýchlostných stupňov na jazdu vpred a jeden na jazdu vzad. Prídavná (redukčná) prevodovka má dva rýchlostné stupne a celá sústava umožňuje zaradiť 10 stupňov vpred a 2 vzad.

Druhy prevedení

Asi najznámejšími nadstavbami sú sklápače, jedno-stranné alebo troj-stranné označované ako S1 a S3. Ďalšie nadstavby sú: valník, cisterna, žeriav, rýpadlo, domiešavač betónu, pumpa na betón, ťahač návesov a mnoho ďalších špeciálnych nadstavieb vrátane verzií pre armádne účely.
Do roku 1991 bolo vyrobených takmer 100 000 automobilov typu T815, čo je výsledok potvrdzujúci kvalitu a jedinečnosť tohto vozidla.

Nová éra

Po zmene režimu v roku 1989 sa situácia Tatry veľmi skomplikovala. Znížila sa výroba, pretože dovtedajší najväčší odberatelia predovšetkým z východných krajín znížili dopyt. Ďalším dôvodom úpadku bola privatizácia spoločnosti a nástup vrcholového manažmentu, ktorý si so spoločnosťou nedokázal poradiť. Záchranou bolo odkúpenie väčšinového podielu (80,5 %) akciovej spoločnosti Tatra a.s. americkou spoločnosťou Terrex Corporation, ktorá umožnila Tatre vstúpiť na širší celosvetový trh.
Významnými zákazkami sú vozidlá pre vojenské účely. V tejto novej ére sa Tatra venovala ďalším inováciám podvozku a na svojich vozoch použila nový druh odpruženia polonáprav pomocou vzduchotlakových vlnovcov v kombinácii s vinutými pružinami a olejovými tlmičmi tzv. KingFrame® Lite, alebo kombináciu listových pružín so vzduchotlakovými vlnovcami KingFrame® Heavy. Táto úprava znížila opotrebenie pneumatík nezaťaženého vozidla tým, že sa tlak vo vlnovcoch reguluje v závislosti na zaťažení vozidla a tým sa udržuje ideálna poloha polonáprav.

Nástup nových modelov

Úpravy podvozku sa týkali aj modelu T815, ktorý sa po novom začal označovať ako T815-2. Osvedčenú koncepciu rámu a pohonné jednotky s početnými inováciami majú aj nové vozy vyrábané od roku 1998. Sú to modely T815-2, T815 TERRNo1, T163 JAMAL, T815-2 ARMAX a T816 FORCE. V spolupráci s holandským výrobcom DAF bol vyvinutý model Tatra Phoenix, ktorého výroba začala koncom roka 2011.
Hrbotín

Hrbotín bola pôvodne samostatná osada, ktorá postupne zanikala v 15. až 19. storočí. Jej katastrálne územie v roku 1496 pripadlo mestu Považská Bystrica. Tým sa nielen zväčšilo územie mesta smerom na juhozápad, ale zároveň sa katastrálne územie Beluše stalo jeho novým susedom.
Názov stredovekej zaniknutej osady sa taktiež zachoval v chotárnom názve Hrbotina, na chotárnej mape Považskej Bystrice z roku 1889.
Ománske národné futsalové družstvo mužov

Vrcholné podujatia

Ománske družstvo sa pokúšalo kvalifikovať na majstrovstvá sveta FIFA iba raz, na šampionát v roku 1992, ale nepodarilo sa mu to. Zvíťazilo nad Kuvajtom, ale prehralo s Iránom a v skupine obsadilo nepostupové 2. miesto.
Po kvalifikácii na MS sa z medzinárodnej scény odmĺčalo na dlhých 23 rokov. Nezúčastnilo sa ani jedinej kvalifikácii na majstrovstvá Ázie. Po 23-ročnej prestávke znova obnovilo svoje medzinárodné pôsobenie, keď sa vo februári 2015 v priateľskom stretnutí stretlo so Spojenými arabskými emirátmi. Družstvo sa ešte v tom roku zúčastnilo aj majstrovstiev Perzského zálivu, na ktorých skončilo štvrté, keď v zápase o bronz prehralo práve so Spojenými arabskými emirátmi.